Fjórir leikmenn tóku þátt í Victor Slovenia Future Series 2019 F.v Una Hrund Örvar og Sólrún Anna Ingvarsdóttir Fjórir íslenskir leikmenn tóku þátt nú í dag og í gær í alþjóðlega mótinu Victor Slovenia Future Series 2019 en mótið er hluti af Future Series mótaröðinni , líkt og nafnið gefur til kynna og gefur stig á alþjóðalega styrkleikalistann . Sólrún Anna Ingvarsdóttir spilaði í forkeppninni í einliðaleik kvenna þar sem hún mætti Julie Franconville frá Sviss þar sem Julie vann 21 - 16 og 21 - 7 . Brynjar Már Ellertsson og Eysteinn Högnason spiluðu í forkeppninni í tvíliðaleik karla þar sem þeir spiluðu gegn Francisco Olivares og Carlos Sanchez-Alarcos frá Spáni . Voru það spánverjarnir sem unnu leikinn 21 - 10 og 21 - 18 . Sólrún Anna Ingvarsdóttir og Una Hrund Örvar komust inn í aðalkeppni mótsins í tvíliðaleik karla og sátu hjá í fyrstu umferðinni . Í 16 liða úrslitum spiluðu þær gegn sænsku pari , þeim Emelie Borgstedt og Behnaz Pirzamanbein og voru það Emelie og Behnaz sem unnu báðar loturnar 21 - 10 . Þá spiluðu Brynjar Már Ellertsson og Una Hrund Örvar í aðalkeppninni í tvenndarleik og þurftu að játa sig sigruð 21 - 18 og 21 - 5 gegn Mark Sames og Vytaute Fomkinaite frá Litháen . Eysteinn Högnason og Sólrún Anna Ingvarsdóttir tóku einnig þátt í aðalkeppninni í tvenndarleik en þau spiluðu gegn Mihia Ivanic frá Slóveníu og Katarinu Galenic frá Króatíu . Voru það Miha og Katarina sem unnu 21 - 11 og 21 - 7 . Hafa því allir íslensku keppendurnir lokið leik á mótinu . Öll nánari úrslit frá mótinu má sjá með því að smella hér .